**Zápisnica z porady rozhodcov KH SR**

**Dátum:** 3.7.2022

**Miesto:** Cat Café Poprad

**Účastníci:** Erika Melušová, Mária Kamenická, Júlia Chvojková, Simona Krupčíková, Tomáš Miženko, Jozef Komora, Petronela Miklášová (rozhodkyňa v zácviku), Ľudmila Chvojková (rozhodkyňa v zácviku)

**Program:**

1. Otvorenie
2. Informácie z celoštátneho aktívu SZCH
3. MSR KH
4. Prerokovanie zmien v Súťažnom poriadku KH
5. Podmienky pre prijatie nových rozhodcov
6. Vypracovanie interných poriadkov
7. Rozličné
8. Záver
9. Schôdzu otvoril predseda ÚOK KH Jozef Komora.
10. Predseda ÚOK KH J. Komora podal informácie o celoštátnom aktíve SZCH, ktorý sa konal 25.6.2022 v Bratislave. Napriek silným snahám o vylúčenie KH zo SZCH nakoniec KH zostáva súčasťou SZCH ako pracovná komisia. KH SR nemá ešte členstvo v Európskom zväze KH, pretože nemá zaplatený ročný poplatok vo výške 150,- €, ktorý má platiť SZCH.
11. MSR v králičom hope 2022 sa budú konať 27.8.2022 v Gelnici. Titul „Majster SR v KH“ bude udeľovaný  za prvé miesto v každej disciplíne. Vzhľadom na krátku dobu sa kvalifikačné preteky „zhustili“ do obdobia dvoch mesiacov, avšak do budúcnosti budú kvalifikácie prebiehať v období celého roka medzi dvomi MSR, miesta a termíny kvalifikačných pretekov budú uvedené v kalendári pretekov. Podmienky kvalifikácie na MSR sú presne uvedené na stránke KH. Pretekár je povinný sa zúčastniť dvoch kvalifikačných pretekov a súťažná dvojica sa musí umiestniť do daného miesta v danej disciplíne alebo prekonať 160 cm do diaľky, alebo 70 cm do výšky.
12. Zmeny / doplnky Súťažného poriadku:

Bod 2: na koniec doplniť vetu: „Rodičia sprevádzajúci svoje dieťa – pretekára na preteky, nesmú zasahovať do jednotlivých súťaží, musia rešpektovať rozhodnutia rozhodcov. V prípade nerešpektovania pokynov usporiadateľa a rozhodcov bude danému pretekárovi udelené napomenutie.“ A ďalšiu vetu: „Pretekári sú povinní udržiavať v priestore okolo prepraviek / ohrádok / pretekov poriadok, pred odchodom tento priestor upratať. Pretekárovi, ktorý dané pravidlo nedodrží, bude udelené napomenutie.“

Bod 3: Zavádza sa nová trieda TRIEDA ZAČIATOČNÍCI (ZT) – vek 7+, každý nový člen KH musí začínať v začiatočníckej triede. O jeho prestupe do ľahkej triedy (ĽT) rozhoduje Zbor rozhodcov na základe žiadosti zaslanej hlavnému rozhodcovi. Body sa v začiatočníckej triede neudeľujú.

Bod 12: z vety vypustiť „... ktorí by na pokyn rozhodcu nenastúpili do 60 sekúnd...“ a nahradiť slovami „... ktorí na pokyn rozhodcu nenastúpia do 60 sekúnd...“.

Bod 15: doplniť text: „... 2m, odporúčaná dĺžka je 3m.“

Bod 27: pridať na koniec vetu: Pri zhodení a prenesení králika pretekárom cez štartovaciu alebo cieľovú prekážku sa chyba nepočíta.

Za bod 28 pridať nový: „V prípade, že pri parkúre králik zastane v prekážke alebo do nej padne a pretekár ho zdvihne, musí ho položiť na miesto, kam by králik prirodzene dopadol, keby prekážku prekonal. V opačnom prípade sa mu započíta chyba.“

Bod 29: pridať nové body (chyby):

„h) ak pri prekonaní prekážky tyčka vyskočí z háčika a ostane zaseknutá, avšak nespadne na zem

i) ak králik prekážku prekoná, doskočí na zem, a človek pretekár následne prekážku zhodí (napr., zakopnutím, vôdzkou, atď.)

j) ak králik vloží ktorúkoľvek nohu do prekážky, musí ju prekonať akýmkoľvek spôsobom; ak pritom prekážku zhodí, započíta sa mu chyba“

Bod 30: pridať ďalšie body (diskvalifikácia z behu):

Nový bod f), ostatné posunúť: „pretekár odštartuje beh bez výslovného povolenia rozhodcu“

Rovnako pridať do bodu 43 (diaľka) a 50 (výška)

Na koniec pridať ďalší bod:

„pretekár zhodí prekážku, ktorá je v poradí ďalej ako tá, ktorú králik ide v danej chvíli prekonať (napr.: králik ide skákať prekážku č. 2, ale pretekár zhodí prekážku č. 3 alebo ďalej)“

Bod 31: upraviť bod b): „nesprávne držanie vôdzky – koniec voľne visiaci pretekárovi z ruky tak, že sa nachádza v zornom poli králika a ruší ho, prípadne nedodržanie predpísanej minimálnej dĺžky vôdzky alebo nesprávne nasadený postroj brániaci králikovi v skákaní“

Bod 32: doplniť slová „...je pretekár s daným králikom diskvalifikovaný z celého dňa súťaže“.

Bod 37: vyhodiť, v bode 35 do bodu c) na koniec doplniť: „... každý dotyk králika sa počíta za jedno odmietnutie“

Bod 38: zmeniť: „Rozhodca môže upraviť dráhu podľa možností daného priestoru. V prípade nepriaznivého počasia alebo iných nepriaznivých okolností môže rozhodca rozhodnúť o úprave trate, vrátane zníženia počtu prekážok alebo znížení počtu behov na jeden.“

Za bod 39 pridať nový bod 40: „V prípade rovnakého výsledku králiky absolvujú rozhodovací beh za rovnakých podmienok, avšak dráha nemusí byť identická s pôvodnou.“

a následné body sa prečíslujú

Bod 39 (a pod ním bod 37): do tabuľky pridať Začiatočnícku triedu a upraviť hodnoty v tabuľke:

|  |  |  |  |  |  |  |
| --- | --- | --- | --- | --- | --- | --- |
| Trieda: | Začiatočníci | Ľahká | Stredná | Ťažká | Elitná | Veteráni |
| Minimálny počet prekážok: | 8 | 10 | 10 | 10 | 10 | 10 |
| Minimálna vzdialenosť medzi prekážkami: | 200 | 200 | 250 | 300 | 350 | 200 |
| Maximálna výška: | 25 | 25 | 35 | 45 | 50 | 25 |
| Minimálny počet diaľkových prekážok: | 1 | 1 | 2 | 3 | 4 | 1 |
| Maximálna dĺžka: | 25 | 30 | 45 | 60 | 70 | 30 |
| Vodná priekopa: | nie | nie | áno | áno | áno | nie |

Bod 40: tam sme chceli dať, že usporiadateľ môže meniť počiatočnú dĺžku (40cm), ale v poriadku to je vyriešené slovami „minimálne“.

Bod 52: nové znenie: „V prípade úplného vyrovnania králiky absolvujú dodatočné skoky. O ich „štartovacej“ výške rozhoduje rozhodca.

Bod 55: doplniť: „Do výkonnostného preukazu sa takisto zaznamenávajú aj napomenutia od rozhodcov, v prípade opakovaných napomenutí aj diskvalifikácie a disciplinárne riešenie pretekára.“

Bod 58: pre prestup z ŤT do ET upraviť počet bodov na 20. A na koniec pridať vetu: „V ZT, VT a ET sa body neudeľujú.“

Bod 61: upraviť celý – „Následne je pridelený bod každému králikovi, ktorý nemal ani v jednom behu chybu“.

Bod 62: upraviť text: ... po dosiahnutí veku 5 rokov alebo v prípade mladšieho králika zo zdravotných dôvodov na základe veterinárneho rozhodnutia, na základe žiadosti zaslanej správcovi plemennej knihy. O prestupe králika mladšieho ako 5 rokov bez zdravotných problémov do triedy veteránov rozhoduje Zbor rozhodcov.“

Bod 64: vyhodiť, nahradiť znením: „Špecifické prípady bude jednotlivo posudzovať Zbor rozhodcov“.

Bod 66: upraviť hodnoty na 70 cm (výška) a 160 cm (diaľka).

Bod 67: upraviť podľa poznámky k bodu 3

Bod 77: prvú vetu upraviť nasledovne: „Na udelenie titulu je potrebné poslať oficiálnu žiadosť správcovi databázy KH.“

Bod 81: na koniec doplniť vetu: „Pri skoku do diaľky a výšky nesmú byť v línii prekážky umiestnené žiadne predmety, vrátane prepraviek, tieto musia byť uložené po bokoch línie dráhy vo vzdialenosti minimálne 100 cm.“

Bod 87: vyhodiť poslednú vetu „Možnosti postavenia rovinnej dráhy:“

Bod 88: v prvej vete zmeniť 64m2 na „minimálne 100m2.“

Bod 92: nahradiť nasledovne: „Minimálna šírka prekážky pre ZT, ĽT a ST je 50 cm, odporúčaná je 60 cm. Pre ŤT a ET je minimálna šírka prekážky 60 cm, odporúčaná 70 cm. Pre skok do výšky a skok do diaľky je minimálna šírka prekážky 80 cm, odporúčaná 100 cm.

Kapitola 7. sa vyníma zo súťažného poriadku a stáva sa z nej nový Interný poriadok, kde sú zapracované aj nasledovné upravené body zo súťažného poriadku.

Bod 102: doplniť vetu, prípadne nejako upraviť celý bod: „Usporiadateľ / rozhodca je povinný zabezpečiť riadny chod súťažného dňa a má zakázané požívať alkoholické nápoje alebo iné návykové látky alebo byť pod ich vplyvom počas celé trvanie súťaže. V prípade porušenia tohto zákazu bude príslušnej osobe udelená finančná pokuta vo výške 50,- eur (slovom: päťdesiat euro).

Bod 103: doplniť vetu: „Organizátor je povinný zaslať propozície pretekov minimálne 4 týždne vopred správcovi databázy, výnimky z tohto pravidla sa budú posudzovať individuálne.

Bod 104: upraviť text, my máme rozhodcov a ich rozpis určený už vopred, toto je určite brané všeobecne zo SZCH.

Bod 105: upraviť text: „Usporiadateľ zabezpečí správne spracovanie výsledkov v písomnej alebo elektronickej forme, zaslanie výsledkov v elektronickej forme na umiestnenie na web a evidenciu Výkonnostných preukazov do 2 týždňov od dňa usporiadania pretekov. V prípade nesplnenia tejto povinnosti nemôže usporiadateľ organizovať ďalšie preteky až do splnenia tejto povinnosti. Usporiadateľ je povinný písomnú formu výsledkových listín podpísanú rozhodcom danej disciplíny uchovávať po dobu 5 rokov. Ďalej je povinný poskytnúť listiny na zápis výsledkov do centrálnej databázy králikov.

Bod 117: povinnosti stavačov – stavač určený rozpisom pre daný beh, ktorý sa nedostaví na svoje miesto alebo nezabezpečí namiesto seba náhradu, dostane napomenutie od rozhodcu.

M. Kamenická mala pozmeňujúci návrh k bodu 49 SP, a to, aby aj v línii od 1m po prekážku boli dovolené dotyky králika. Návrh bol zamietnutý v pomere 1 za : 5 proti.

Nový súťažný poriadok po zapracovaní odsúhlasených zmien bude zaslaný všetkým rozhodcom na pripomienkovanie a po ich zapracovaní bude schválený ako nový dokument s predpokladaným dátumom platnosti od 1.9.2022.

1. Zúčastnení sa dohodli na určení nasledovných podmienok pre prijatie nových rozhodcov:
2. Podanie prihlášok na rozhodcu do konca kalendárneho roka
3. 5 asistencií u 5 rozličných aktuálnych rozhodcov
4. Skúšky budú pozostávať z teoretickej (písomná + ústna) a praktickej časti
5. Mesiac pred skúškami hlavný rozhodca pošle adeptom okruhy na ústne skúšky
6. Prítomní sa dohodli na vypracovaní dvoch dokumentov:
7. Interný poriadok pre usporiadateľov pretekov – pre jednoduchšiu orientáciu usporiadateľov týkajúcu sa podmienok a náležitostí usporiadania pretekov – bude použitá kapitola 7 zo súťažného poriadku a iné body v prípade potreby a doplnený o ďalšie potrebné informácie
8. Interný poriadok pre súťažiacich o správaní sa ku králikom – aby sa zamedzilo prípadom nevhodného správania /a následného možného vylúčenia z pretekov kvôli zaobchádzaniu s králikmi
9. Vypracovať a na stránke zverejniť tabuľku osôb zodpovedných za jednotlivé agendy, aby pretekári posielali dokumenty, otázky, informácie, atď., správnym osobám.

Z: S. Krupčíková, J. Chvojková

T: 10.7.2022

Vypracovať vzor žiadosti o udelenie titulu šampión.

Z: S. Krupčíková

T: 10.7.2022

Vypracovať vzor žiadosti o prestup z ZT do ĽT.

Z: E. Melušová

T: 10.7.2022

Prítomní sa dohodli, že od 1.7.2022 sa ukončuje zasielanie delegačných listín rozhodcov na preteky na SZCH.

1. Poradu ukončila hlavná rozhodkyňa E. Melušová.

V Poprade, 03. 07. 2022

Zapísala: Ing. Ľudmila Chvojková

Overovateľ zápisu: Bc. Júlia Chvojková